โรนัลด์ แมคโดนัลด์

โรนัลด์ แมคโดนัลด์ () เป็นตัวตลกซึ่งถูกใช้เป็นมาสคอตหลักของแมคโดนัลด์ ในโฆษณาโทรทัศน์ ตัวตลกตัวนี้จะอาศัยอยู่ในโลกจินตนาการที่ชื่อว่าแมคโดนัลด์แลนด์ และมักจะออกผจญภัยกับเพื่อนของเขา เมเยอร์ แมคชีส, แฮมเบอร์กลาร์, ไกรเมซ, เบอร์ดี้ เดอะ เออร์ลี เบิร์ด และ เดอะ ฟราย คิดส์ หลังจากที่เมื่อไม่กี่ปีที่ผ่านมา รายการโทรทัศน์ที่เกี่ยวกับแมคโดนัลด์แลนด์ได้หยุดผลิตลง โรนัลด์ก็หันมามีปฏิกิริยากับเด็ก ๆ ในชีวิตประจำวันของเขาแทน

ประวัติ

 นักแสดง 
มีนักแสดงนับร้อยที่แสดงเป็นโรนัลด์ แมคโดนัลด์ตามร้านอาหารและงานต่าง ๆ แต่อย่างไรก็ตาม บริษัทใช้นักแสดงเพียงหนึ่งคนเท่านั้นในการเล่นบทบาทของโรนัลด์ในโฆษณาโทรทัศน์ โดยนักแสดงที่แสดงเป็นโรนัลด์ แมคโดนัลด์ มีดังต่อไปนี้

วิลลาร์ด สกอตต์ (วอชิงตัน ดี. ซี. พ.ศ. 2506-2508)
เบฟ เบอร์เจอรอน (แคลิฟอร์เนียใต้ พ.ศ. 2509-2511)
จอร์จ เวอร์ฮิส (แคลิฟอร์เนียใต้ พ.ศ.​ 2511-2531)
เรย์ เรย์เนอร์ (พ.ศ. 2511-2512)
คิง มูดี้ (พ.ศ. 2518–2527)
สไควร์ ไฟรเดลล์ (พ.ศ. 2527–2534)
แจ็ค ดีออปกี (พ.ศ. 2533–2538)
โจ แมกการ์ด (พ.ศ. 2538–2550)
แบรด เลนนอน (พ.ศ. 2550–ปัจจุบัน)

ชื่อ "โรนัลด์ แมคโดนัลด์" ในรูปแบบต่าง ๆ รวมถึงชุด หน้าตาตัวตลก อุปนิสัยต่าง ๆ ของโรนัลด์ แมคโดนัลด์ทั้งหมด เป็นเครื่องหมายการค้าจดทะเบียนของแมคโดนัลด์

 การนำตัวละครไปใช้ในงานอื่น ๆ 

การทำให้สอดคล้องกับวัฒนธรรมของชาติอื่น ๆ

ในประเทศไทย โรนัลด์ แมคโดนัลด์จะต้อนรับลูกค้าในลักษณะไหว้ เพื่อให้สอดคล้องกับวัฒนธรรมของไทย โดยมาสคอตในลักษณะไหว้นี้ ถูกกำหนดขึ้นเมื่อปี พ.ศ.​ 2545 โดยแฟรนไชส์ของแมคโดนัลด์ในประเทศไทยที่ชื่อว่า แมคไทยRungfapaisarn, Kwanchai. "Ronald's 'wai' to hit the States." The Nation (Thailand), September 18, 2002

สำหรับในประเทศจีนนั้น เพื่อเป็นการเคารพโรนัลด์ แมคโดนัลด์ในฐานะผู้ใหญ่ เด็ก ๆ จึงเรียกเขาว่า 麦当劳叔叔 (ลุงแมค)

ในประเทศญี่ปุ่น โรนัลด์ แมคโดนัลด์ถูกเรียกว่าโดนัลด์ แมคโดนัลด์ เนื่องจากว่าเสียง "r" ที่ชัดเจนในภาษาอังกฤษไม่มีในภาษาญี่ปุ่น"Ronald and Donald McDonald keep their cultural identities". Seattle Post-Intelligencer, December 17, 1996

อ้างอิง

อ่านเพิ่ม
Schlosser, E. (2006) Chew on this: everything you don’t want to know about fast food. Boston, MA: Houghton Mifflin Co.

แหล่งข้อมูลอื่น

Ronald.com — เว็บไซต์ทางการ

หมวดหมู่:ตัวละครของแมคโดนัลด์
หมวดหมู่:ตัวละครที่ใช้โฆษณาอาหาร
หมวดหมู่:ตัวละครภาพยนตร์
หมวดหมู่:ตัวละครที่เป็นตัวตลก
หมวดหมู่:อินเทอร์เน็ตมีม
หมวดหมู่:ตัวละครชายในการโฆษณา